**Līdzdarbības līgums**

**par valsts pārvaldes uzdevuma – kvalitātes novērtējuma**

**dizaina jomā – veikšanu**

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**, reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojasvalsts sekretāre  **Dace Vilsone**, no vienas puses, un

**Biedrība „Latvijas Dizaina centrs”**, reģistrācijas Nr.40008294881, juridiskā adrese: Pulkveža Brieža iela 7-405A, Rīga, LV-1010, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes priekšsēdētāja **Dita Danosa**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Kultūrpolitikas pamatnostādņu 2022.-2027.gadam „Kultūrvalsts” (apstiprinātas ar Ministru kabineta 2022.gada 1.marta rīkojumu Nr.143) 4.rīcības virziena „Kultūras un radošo nozaru attīstība” 4.6.uzdevumu „Sniegt atbalstu kultūras un radošo nozaru NVO sektora darbībai (NAP 2027 [381], [383]), 4.7.uzdevumu „Stiprināt kultūras un radošo nozaru eksportspēju un starptautisko atpazīstamību Latvijas tēla veidošanā (NAP2027 [243], [383], [384])” un 4.8.uzdevumu „Veicināt radošo industriju attīstību (NAP2027 [383], [384])”,

ņemot vērā MINISTRIJAS izsludinātā konkursa „Par valsts pārvaldes uzdevuma – kvalitātes novērtējuma dizaina jomā – veikšanu” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
   1. MINISTRIJA deleģē *Pilnvarotajai institūcijai* veikt valsts pārvaldes uzdevumu − kvalitātes novērtējumu dizaina jomā (turpmāk – Pārvaldes uzdevums):
      1. veikt ikgadēju Latvijas dizaina kvalitātes novērtējumu reizi gadā (aptverot gan materiālo, gan nemateriālo dizainu, tostarp dažādas dizaina jomas: produktu, pakalpojumu, procesu, komunikācijas, digitālā, grafikas, vides, politiku, stratēģiju un citas dizaina jomas), lai apzinātu izcilāko sniegumu un sekmētu Latvijas dizaina jomas attīstību, saikni ar citām nozarēm un izaugsmi ilgtermiņā:
         1. nodrošināt pēdējo gadu laikā radītā Latvijas dizaina kvalitātes novērtējumu atbilstoši dizaina jomas stratēģiskajiem mērķiem un virzieniem, kā arī Jaunā Eiropas *Bauhaus* stratēģiskās iniciatīvas vērtībām, reizi gadā organizējot Latvijas Dizaina gada balvas konkursu;
         2. izstrādāt Latvijas Dizaina gada balvas konkursa nolikumu atbilstoši mūsdienīgai starptautiskai dizaina konkursu labākajai praksei, lai nodrošinātu objektīvu iepriekšējo 3 (trīs) gadu laikā radīto un konkursam pieteikto darbu kvalitātes izvērtēšanu;
         3. izveidot Latvijas Dizaina gada balvas konkursa žūriju, kurā būtu pārstāvēti Latvijas un ārvalstu dizaina eksperti no dažādām dizaina jomām, un nodrošināt dizaina kvalitātes novērtējumu saskaņā ar konkursa nolikumu;
         4. pēc Latvijas Dizaina gada balvas konkursa noslēguma apkopot un iesniegt MINISTRIJAI informāciju par konkursa žūrijas veikto kvalitātes novērtējumu dizaina jomā (žūrijas protokolus, lēmumus, informāciju par pieteikumu skaitu, uzvarētājiem u.c.), tai skaitā secinājumus un ieteikumus nākamajam konkursam;
      2. pilnveidot un stiprināt Latvijas Dizaina gada balvas zīmolu, balstoties uz līdzšinējo pieredzi, iestrādnēm, zīmola vērtībām un tā grafisko identitāti, veicināt izpratni dažādās sabiedrības auditorijās par dizaina pielietojamību, ikviena tiesībām uz labu dizainu, tā līdzdalību un pievienoto vērtību tautsaimniecības, sociālajā, valsts pārvaldības, izglītības un citās jomās, stiprināt Latvijas dizaineru un dizaina profesionāļu kopienu un informēt par Latvijas sasniegumiem dizaina jomā:
         1. organizēt ikgadēju pasākumu ciklu, lai veicinātu nozares profesionāļu, dizaina studentu, valsts, pašvaldību un mediju pārstāvju, kā arī citu auditoriju interesi par Latvijas Dizaina gada balvas konkursu;
         2. sagatavot un īstenot ikgadēju saturiski un vizuāli augstvērtīgu Latvijas Dizaina gada balvas konkursa labāko finālistu darbu izstādi;
         3. nodrošināt ikgadēju Latvijas Dizaina gada balvas noslēguma ceremonijas norisi un Latvijas Dizaina gada balvas konkursa uzvarētāju un labāko finālistu apbalvošanu;
         4. uzturēt un attīstīt Latvijas Dizaina gada balvas tīmekļvietni [www.dizainabalva.lv](http://www.dizainabalva.lv) un [www.designaward.lv](http://www.designaward.lv), nodrošināt informācijas apriti, komunikāciju un publicitāti plašsaziņas līdzekļos un sociālajos tīklos (*Facebook, Instagram* u.c.) par Latvijas Dizaina gada balvas konkursu un ar to saistītajiem pasākumiem, tai skaitā par dizaina aktualitātēm, kas saistītas ar Latvijas Dizaina gada balvu, tādējādi veicinot Latvijas Dizaina gada balvas zīmola atpazīstamību.
   2. Pārvaldes uzdevuma veikšanas laiks ir 3 (trīs) gadi no šā Līguma spēkā stāšanās dienas.
   3. Pārvaldes uzdevuma veikšanas vieta ir Latvija.
2. **Pārvaldes uzdevuma izpildes kārtība un sasniedzamie rezultatīvie rādītāji**
   1. *Pilnvarotā institūcija* apņemas veikt ikgadēju Latvijas dizaina kvalitātes novērtējumu (aptverot gan materiālo, gan nemateriālo dizainu, tostarp dažādas dizaina jomas: produktu, pakalpojumu, procesu, komunikācijas, digitālā, grafikas, vides, politiku, stratēģiju un citas dizaina jomas), lai apzinātu izcilāko sniegumu un sekmētu Latvijas dizaina jomas attīstību, saikni ar citām nozarēm un izaugsmi ilgtermiņā:
      1. nodrošināt pēdējo gadu laikā radītā Latvijas dizaina kvalitātes novērtējumu atbilstoši dizaina jomas stratēģiskajiem mērķiem un virzieniem, kā arī Jaunā Eiropas *Bauhaus* stratēģiskās iniciatīvas vērtībām, reizi gadā organizējot Latvijas Dizaina gada balvas konkursu;
      2. izstrādāt un saskaņot ar MINISTRIJU Latvijas Dizaina gada balvas konkursa nolikumu atbilstoši mūsdienīgai starptautiskai dizaina konkursu labākajai praksei, lai nodrošinātu objektīvu iepriekšējo 3 (trīs) gadu laikā radīto un konkursam pieteikto darbu kvalitātes izvērtēšanu, tai skaitā iekļaujot tādus kritērijus kā dizaina ilgtspēja, pieejamība, sociālā iekļaušana, funkcionalitāte, estētiskā pievilcība u.c., izceļot aprites dizaina risinājumus, paredzot konkursā iespēju piedalīties arī dizaina programmu studentiem un augstskolām un nodrošinot žūrijas ekspertu komentāru sniegšanu visiem konkursa finālam izvirzītajiem labākajiem pieteikumu autoriem un viņu darbiem;
      3. izveidot Latvijas Dizaina gada balvas konkursa žūriju vismaz 5 (piecu) ekspertu sastāvā, kurā būtu pārstāvēti Latvijas un ārvalstu dizaina eksperti no dažādām dizaina jomām, un nodrošināt dizaina kvalitātes novērtējumu saskaņā ar konkursa nolikumu;
      4. pēc Latvijas Dizaina gada balvas konkursa noslēguma apkopot un iesniegt MINISTRIJAI informāciju par konkursa žūrijas veikto kvalitātes novērtējumu dizaina jomā (žūrijas protokolus, lēmumus, informāciju par pieteikumu skaitu, uzvarētājiem u.c.), tai skaitā secinājumus un ieteikumus nākamajam konkursam.
   2. *Pilnvarotā institūcija* apņemas pilnveidot un stiprināt Latvijas Dizaina gada balvas zīmolu, balstoties uz līdzšinējo pieredzi, iestrādnēm, zīmola vērtībām un tā grafisko identitāti, veicināt izpratni dažādās sabiedrības auditorijās par dizaina pielietojamību, ikviena tiesībām uz labu dizainu, tā līdzdalību un pievienoto vērtību tautsaimniecības, sociālajā, valsts pārvaldības, izglītības un citās jomās, stiprināt Latvijas dizaineru un dizaina profesionāļu kopienu un informēt par Latvijas sasniegumiem dizaina jomā:
      1. organizēt ikgadēju pasākumu ciklu, lai veicinātu nozares profesionāļu, dizaina studentu, valsts, pašvaldību un mediju pārstāvju, kā arī citu auditoriju interesi par Latvijas Dizaina gada balvas konkursu, tostarp:
         1. vismaz 1 (vienu) preses konferenci vai citu mediju informēšanas pasākumu gadā;
         2. vismaz 3 (trīs) informatīvus pasākumus (diskusijas, sarunas ar konkursa žūrijas ekspertiem, prezentācijas u.c.) gadā, tai skaitā vismaz 1 (vienu) informatīvu semināru interesentiem par pieteikšanos Latvijas Dizaina gada balvas konkursam;
      2. sagatavot un īstenot ikgadēju saturiski un vizuāli augstvērtīgu Latvijas Dizaina gada balvas konkursa labāko finālistu darbu izstādi, kas būtu pieejama apskatei plašai sabiedrības auditorijai;
      3. nodrošināt ikgadēju Latvijas Dizaina gada balvas ceremonijas norisi un Latvijas Dizaina gada balvas konkursa uzvarētāju un labāko finālistu apbalvošanu, nodrošinot 3 (trīs) balvas 1., 2. un 3. vietas ieguvējiem un MINISTRIJAS naudas balvu Latvijas Dizaina gada balvas konkursa uzvarētājam (galvenās balvas ieguvējam);
      4. uzturēt un attīstīt Latvijas Dizaina gada balvas tīmekļvietni [www.dizainabalva.lv](http://www.dizainabalva.lv) un [www.designaward.lv](http://www.designaward.lv) (nodrošināt tīmekļvietnes platformas un satura vadības sistēmas uzturēšanu, atjaunināšanu, drošības uzraudzību), regulāri tajā publicēt aktuālo informāciju, nodrošināt komunikāciju un publicitāti plašsaziņas līdzekļos un sociālajos tīklos (*Facebook, Instagram* u.c.) vismaz 40 (četrdesmit) vienības gadā, kā arī veidot komunikācijas materiālus par Latvijas Dizaina gada balvas konkursu un ar to saistītajiem pasākumiem, tai skaitā par dizaina aktualitātēm, kas saistītas ar Latvijas Dizaina gada balvu, tādējādi veicinot Latvijas Dizaina gada balvas zīmola atpazīstamību plašai sabiedrības auditorijai.
   3. *Pilnvarotā institūcija* apņemas iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
   4. Pārvaldes uzdevuma veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
3. **Savstarpējo norēķinu kārtība**
   1. MINISTRIJA, pamatojoties uz likumu „Par valsts budžetu 2022.gadam”, valsts budžeta apakšprogrammas 22.02.00 „Kultūras pasākumi, sadarbības līgumi un programmas finanšu līdzekļu sadales komisijas 2021.gada 29.decembra protokolu Nr.1 un kultūras ministra 2021.gada 30.decembrī apstiprināto tāmi, un konkursa komisijas 2022.gada 2.maija lēmumu, piešķir *Pilnvarotajai institūcijai* finansējumu **41 975,00 *euro*** (četrdesmit viens tūkstotis deviņi simti septiņdesmit pieci *euro*, 00 centi) apmērā, tajā skaitā 2 000,00 *euro* (divi tūkstoši *euro*, 00 centi) MINISTRIJAS naudas balvai Latvijas Dizaina gada balvas konkursa uzvarētājam, saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādītā Pārvaldes uzdevuma īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai no 2022.gada 23.maija līdz 2023.gada 22.maijam.
   2. MINISTRIJA finansējumu Pārvaldes uzdevuma īstenošanai no 2022.gada 23.maija līdz 2023.gada 22.maijam pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc šā Līguma spēkā stāšanās.
   3. Puses apņemas likumā par valsts budžetu 2023. un 2024.gadam Pārvaldes uzdevuma īstenošanai pieejamā finansējuma ietvaros noslēgt atsevišķus finansēšanas līgumus par otrajā un trešajā Pārvaldes uzdevuma veikšanas gadā sasniedzamo rezultatīvo rādītāju apjomu un finansējumu, tajā skaitā 2 000,00 *euro* (divi tūkstoši *euro*, 00 centi) gadā MINISTRIJAS naudas balvai Latvijas Dizaina gada balvas konkursa uzvarētājam.
   4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevuma īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk kā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
   5. *Pilnvarotā institūcija* ne vairāk kā25 % no Pārvaldes uzdevumaīstenošanaipiešķirtā finansējuma drīkst izlietotPārvaldes uzdevuma īstenošanai nepieciešamo administratīvo izmaksu segšanai.
   6. *Pilnvarotā institūcija* apņemasieņēmumus no dalības maksas par pieteikumu iesniegšanu Latvijas Dizaina gada balvas konkursā (ja dalības maksa tiek noteikta) izlietot Pārvaldes uzdevuma īstenošanai.
   7. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
   1. *Pilnvarotajai institūcijai* deleģētā Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
   2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevuma izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevuma izpildi.
   3. *Pilnvarotā institūcija* ne vēlāk kā līdz katra Līguma izpildes perioda gada 22.jūnijam iesniedz MINISTRIJĀ pārskatu par Pārvaldes uzdevuma izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
   4. Pārvaldes uzdevuma veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevuma veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
5. **Autortiesības**
   1. MINISTRIJA iegūst neatsaucamas, teritoriāli neierobežotas, trešajām personām nododamas (sublicencējamas) šā Līguma izpildes ietvaros radīto ar autortiesībām aizsargāto darbu un blakustiesību objektu neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus un objektus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus un objektus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi un blakustiesību objekti ir aizsargājami atbilstoši Autortiesību likumam.
   2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, tiešos un netiešos zaudējumus, kas tām radušies iepriekš minēto trešo personu pretenziju dēļ.
6. **Personas datu apstrāde**
   1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
   2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
   3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
   4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
   5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
7. **Pušu atbildība**
   1. *Pilnvarotā institūcija* apņemas izlietot piešķirto finansējumu tikai Pārvaldes uzdevuma veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.
   2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
   3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
   4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
8. **Nepārvarama vara**
   1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
   2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
9. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2025.gada 22.maijam vai līgumsaistību pilnīgai izpildei.
   2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
   3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
   4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
   5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
      1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
      2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
      3. *Pilnvarotā institūcija* pārkāpj citus šā Līguma noteikumus vai normatīvos aktus;
      4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
      5. šā Līguma noteikumi zaudē spēku atbilstoši normatīvajiem aktiem.
   6. *Pilnvarotā institūcija* ne vēlāk kā 10 (desmit) darba dienu laikā pēc Līguma izbeigšanas:
      1. atmaksā valsts budžetā neizlietotos finanšu līdzekļus;
      2. nodod visu ar Pārvaldes uzdevuma veikšanu saistīto izstrādāto dokumentāciju un informāciju MINISTRIJAI;
      3. nodod MINISTRIJAI neekskluzīvās izmantošanas tiesības (vienkāršo licenci) uz Līguma izpildes ietvaros radītiem ar autortiesībām aizsargātiem darbiem un blakustiesību objektiem;
      4. nodod MINISTRIJAI piekļuves tīmekļvietnēm [www.dizainabalva.lv](http://www.dizainabalva.lv) un [www.designaward.lv](http://www.designaward.lv), kā arī sociālo tīklu kontu administrēšanai *(Facebook,* *Instagram* u.c.);
      5. iesniedz MINISTRIJAI Līguma izpildes pārskatu.
10. **Citi noteikumi**
    1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.

* 1. Pušu kontaktinformācija saziņai ar Līguma izpildi saistītos jautājumos:
     1. MINISTRIJAS e-pasts: [pasts@km.gov.lv](mailto:pasts@km.gov.lv);
     2. *Pilnvarotās institūcijas* e-pasts: [dita.danosa@latviandesigncentre.com](mailto:dita.danosa@latviandesigncentre.com).
  2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo rakstiski otrai Pusei.
  3. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
  4. Līgums ar 2 (diviem) pielikumiem sagatavots latviešu valodā uz 13 (trīspadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.

1. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **Biedrība „Latvijas Dizaina centrs”** |
| K.Valdemāra iela 11a, Rīga, LV-1364 | Pulkveža Brieža iela 7-405A, Rīga, LV-1010 |
| Reģistrācijas Nr.90000042963 | Reģistrācijas Nr.40008294881 |
| Valsts kase | Valsts kase |
| Kods: TRELLV22 | Kods: TRELLV22 |
| Konts: LV41TREL2220511050000 | Konts: LV51TREL990930300300B |
| Valsts sekretāre | Valdes priekšsēdētāja |
| D.Vilsone | D.Danosa |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

„Par valsts pārvaldes uzdevuma – kvalitātes

novērtējuma dizaina jomā – veikšanu”

**Biedrības „Latvijas Dizaina centrs” valsts pārvaldes uzdevuma īstenošanai nepieciešamo izdevumu tāme no 2022.gada 23.maija**

**līdz 2023.gada 22.maijam**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pozīcijas nosaukums** | **Vienība** | **Vienību skaits** | **Vienības**  **vidējās izmaksas**  **(*euro*)** | **Kopējās izmaksas**  **(*euro*)** |
| **1.** | **Finansējums valsts pārvaldes uzdevuma īstenošanas ietvaros plānotajiem pasākumiem** |  |  |  | **31 481,25** |
| **1.1.** | **Latvijas Dizaina gada balvas konkursa organizēšanas izmaksas (atalgojums, tiešraižu tehniskais nodrošinājums, transporta izdevumi u.c.)** |  |  |  | **3 750,00** |
| 1.1.1. | Žūrijas ekspertu darba nodrošinājuma izdevumi | gads | 1 | 1 950,00 | 1 950,00 |
| 1.1.2. | Konkursa pieteikumu iesniegšanas un apstrādes nodrošinājums | gads | 1 | 1 800,00 | 1 800,00 |
| **1.2.** | **Latvijas Dizaina gada balvas izstādes organizēšanas izmaksas** |  |  |  | **3 800,00** |
| 1.2.1. | Latvijas Dizaina gada balvas izstādes saturiskās koncepcijas izstrāde | gads | 1 | 800,00 | 800,00 |
| 1.2.2. | Konkursa izstādes tehniskā projekta izstrāde, realizācija, ekspozīcijas elementu izgatavošana, (tehniskie izdevumi, montāža, demontāža u.c.) | gads | 1 | 2 350,00 | 2 350,00 |
| 1.2.3. | Konkursa izstādes grafikas dizaina un komunikācijas materiālu izstrāde | gads | 1 | 650,00 | 650,00 |
| **1.3.** | **Latvijas Dizaina gada balvas noslēguma ceremonijas organizēšanas izmaksas** |  |  |  | **15 031,25** |
| 1.3.1. | Latvijas Dizaina gada balvas noslēguma ceremonijas radošais nodrošinājums (scenogrāfija, scenārijs, režija, producēšana, vadītājs u.c.) | gads | 1 | 5 839,25 | 5 839,25 |
| 1.3.2. | Latvijas Dizaina gada balvas tehniskais nodrošinājums (telpu noma, skaņas, gaismas tehniskie izdevumi, montāža, demontāža u.c.) | gads | 1 | 6 292,00 | 6 292,00 |
| 1.3.3. | Latvijas Dizaina gada balvas konkursa uzvarētāju apbalvošana (balvas konkursa uzvarētājiem) | gads | 1 | 900,00 | 900,00 |
| 1.3.4. | Latvijas Dizaina gada balva konkursa galvenās balvas ieguvējam – MINISTRIJAS naudas balva starptautiskā mārketinga pasākumiem | gads | 1 | 2 000,00 | 2 000,00 |
| **1.4.** | **Komunikācijas un publicitātes par Latvijas Dizaina gada balvu nodrošināšanas izmaksas** |  |  |  | **8 900,00** |
| 1.4.1. | Latvijas Dizaina gada balvas tīmekļvietnes [www.dizainabalva.lv](http://www.dizainabalva.lv) un [www.designaward.lv](http://www.designaward.lv) uzturēšana un attīstība | gads | 1 | 5 400,00 | 5 400,00 |
| 1.4.2. | Informācijas sagatavošana un komunikācijas nodrošināšana par Latvijas Dizaina gada balvu medijos, tostarp sociālajos medijos, preses konferences organizēšana u.c. | gads | 1 | 3 500,00 | 3 500,00 |
| **2.** | **Valsts pārvaldes uzdevuma īstenošanai nepieciešamās administratīvās izmaksas** |  |  |  | **10 493,75** |
| 2.1. | Valsts pārvaldes uzdevuma vadība un koordinēšana (atalgojums) | gads | 1 | 7 316,75 | 7 316,75 |
| 2.2. | Valsts sociālās apdrošināšanas obligātās iemaksas | 23,59% | 1 | 1 725,00 | 1 725,00 |
| 2.3. | Grāmatvedības nodrošinājums | gads | 1 | 1 452,00 | 1 452,00 |
| **Kopā** | | | | | **41 975,00** |

2.pielikums

līdzdarbības līgumam

„Par valsts pārvaldes uzdevuma –  
 kvalitātes novērtējuma dizaina jomā – veikšanu”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Saskaņā ar LĪDZDARBĪBAS LĪGUMU/ FINANSĒŠANAS LĪGUMU Nr. | | | |  | | | | | |
| starp Kultūras ministriju un | | | | | | | | | |
|  | | | | | | | | | |
| (finansējuma saņēmēja nosaukums) | | | | | | | | | |
|  | | | | | | | | | |
| (adrese, tālrunis) | | | | | | | | | |
| iesniedz atskaiti par līguma izpildi | no | Datums | Mēnesis | | Gads | līdz | Datums | Mēnesis | Gads |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| Nr. p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta tīmekļvietnēm, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr. p.k. | Izdevumu tāmes pozīcijas nosaukums | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts  (Izmaksas  Summa)  *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | | | *euro* | (                                              ) | |
|  | | | | Summa vārdiem | |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | |  | | |
| (finansējuma saņēmēja vadītāja paraksts) | | | | (vārds, uzvārds) | | |
|  | | | |  | | |
| (finansējuma saņēmēja galvenā grāmatveža paraksts) | | | | (vārds, uzvārds) | | |
| Datums | Mēnesis | Gads |  | | Vieta | z.v. | |
|  |  |  |  |